CELEX: 32019D1729
Language: el
Date: 2019-10-15 00:00:00
Title: Εκτελεστική απόφαση (ΕΕ) 2019/1729 της Επιτροπής της 15ης Οκτωβρίου 2019 σχετικά με το εναρμονισμένο πρότυπο για την αξιολόγηση της συμμόρφωσης που συντάχθηκε προς υποστήριξη των κανονισμών (ΕΚ) αριθ. 765/2008 και (ΕΚ) αριθ. 1221/2009 του Ευρωπαϊκού Κοινοβουλίου και του Συμβουλίου, της οδηγίας 2006/42/ΕΚ του Ευρωπαϊκού Κοινοβουλίου και του Συμβουλίου και πράξεων της Ένωσης που ενσωματώνουν τις διατάξεις αναφοράς της απόφασης αριθ. 768/2008/ΕΚ του Ευρωπαϊκού Κοινοβουλίου και του Συμβουλίου (Κείμενο που παρουσιάζει ενδιαφέρον για τον ΕΟΧ)

16.10.2019   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 263/36
               
            
         ΕΚΤΕΛΕΣΤΙΚΗ ΑΠΟΦΑΣΗ (ΕΕ) 2019/1729 ΤΗΣ ΕΠΙΤΡΟΠΗΣ
         της 15ης Οκτωβρίου 2019
         σχετικά με το εναρμονισμένο πρότυπο για την αξιολόγηση της συμμόρφωσης που συντάχθηκε προς υποστήριξη των κανονισμών (ΕΚ) αριθ. 765/2008 και (ΕΚ) αριθ. 1221/2009 του Ευρωπαϊκού Κοινοβουλίου και του Συμβουλίου, της οδηγίας 2006/42/ΕΚ του Ευρωπαϊκού Κοινοβουλίου και του Συμβουλίου και πράξεων της Ένωσης που ενσωματώνουν τις διατάξεις αναφοράς της απόφασης αριθ. 768/2008/ΕΚ του Ευρωπαϊκού Κοινοβουλίου και του Συμβουλίου
         (Κείμενο που παρουσιάζει ενδιαφέρον για τον ΕΟΧ)
         Η ΕΥΡΩΠΑΪΚΗ ΕΠΙΤΡΟΠΗ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης,
         Έχοντας υπόψη τον κανονισμό (ΕΕ) αριθ. 1025/2012 του Ευρωπαϊκού Κοινοβουλίου και του Συμβουλίου, της 25ης Οκτωβρίου 2012, σχετικά με την ευρωπαϊκή τυποποίηση, την τροποποίηση των οδηγιών του Συμβουλίου 89/686/ΕΟΚ και 93/15/ΕΟΚ και των οδηγιών του Ευρωπαϊκού Κοινοβουλίου και του Συμβουλίου 94/9/ΕΚ, 94/25/ΕΚ, 95/16/ΕΚ, 97/23/ΕΚ, 98/34/ΕΚ, 2004/22/ΕΚ, 2007/23/ΕΚ, 2009/23/ΕΚ και 2009/105/ΕΚ και την κατάργηση της απόφασης αριθ. 87/95/ΕΟΚ του Συμβουλίου και της απόφασης αριθ. 1673/2006/ΕΚ του Ευρωπαϊκού Κοινοβουλίου και του Συμβουλίου (1), και ιδίως το άρθρο 10 παράγραφος 6,
         Εκτιμώντας τα ακόλουθα:
         
                     (1)
                  
                  
                     Ο κανονισμός (ΕΚ) αριθ. 765/2008 του Ευρωπαϊκού Κοινοβουλίου και του Συμβουλίου (2) και η απόφαση αριθ. 768/2008/ΕΚ του Ευρωπαϊκού Κοινοβουλίου και του Συμβουλίου (3) συγκέντρωσαν, στο επονομαζόμενο νέο νομοθετικό πλαίσιο, όλα τα στοιχεία που απαιτούνται για την αποτελεσματική λειτουργία ενός ολοκληρωμένου κανονιστικού πλαισίου για την ασφάλεια και τη συμμόρφωση των βιομηχανικών προϊόντων και την ορθή λειτουργία της ενιαίας αγοράς. Ένας από τους κύριους στόχους του νέου νομοθετικού πλαισίου είναι η εξασφάλιση ενδελεχούς και αξιόπιστης αξιολόγησης της συμμόρφωσης για τα προϊόντα στην Ένωση. Ο κανονισμός (ΕΚ) αριθ. 765/2008 αποτέλεσε τη νομική βάση για τη διαπίστευση και την εποπτεία της αγοράς. Στην απόφαση αριθ. 768/2008/ΕΚ ενοποιούνται τα τεχνικά μέσα για την ενωσιακή νομοθεσία εναρμόνισης και, ιδίως, τα κριτήρια για τον ορισμό των οργανισμών αξιολόγησης της συμμόρφωσης, καθώς και οι διαδικασίες αξιολόγησης της συμμόρφωσης και οι κανόνες χρήσης τους. Η απόφαση αριθ. 768/2008/ΕΚ ορίζει ότι η νομοθεσία της Ένωσης για την εναρμόνιση των όρων εμπορίας των προϊόντων πρέπει να ενσωματώνει, στο μέτρο του δυνατού, τις διατάξεις αναφοράς που καθορίζονται στο παράρτημα I της εν λόγω απόφασης.
                  
               
                     (2)
                  
                  
                     Σύμφωνα με το άρθρο 11 παράγραφος 1 του κανονισμού (ΕΚ) αριθ. 765/2008, οι εθνικοί οργανισμοί διαπίστευσης που αποδεικνύουν τη συμμόρφωσή τους με τα κριτήρια που ορίζονται στο σχετικό εναρμονισμένο πρότυπο, τα στοιχεία αναφοράς του οποίου έχουν δημοσιευθεί στην Επίσημη Εφημερίδα της Ευρωπαϊκής Ένωσης, αφού υποβληθούν επιτυχώς σε αξιολόγηση από ομοτίμους σύμφωνα με το άρθρο 10 του κανονισμού (ΕΚ) αριθ. 765/2008, θεωρείται ότι πληρούν τις απαιτήσεις που προβλέπονται στο άρθρο 8 του εν λόγω κανονισμού.
                  
               
                     (3)
                  
                  
                     Σύμφωνα με το άρθρο 2 σημείο 10 του κανονισμού (ΕΚ) αριθ. 765/2008, ως διαπίστευση ορίζεται η βεβαίωση από εθνικό οργανισμό διαπίστευσης ότι ένας οργανισμός αξιολόγησης της συμμόρφωσης πληροί τις απαιτήσεις που έχουν τεθεί με εναρμονισμένα πρότυπα και, όπου είναι εφαρμοστέο, τις τυχόν πρόσθετες απαιτήσεις, συμπεριλαμβανομένων αυτών που καθορίζονται στα αντίστοιχα τομεακά συστήματα, για να εκτελεί μια συγκεκριμένη δραστηριότητα αξιολόγησης της συμμόρφωσης.
                  
               
                     (4)
                  
                  
                     Η νομοθεσία της Ένωσης η οποία ενσωματώνει τις διατάξεις αναφοράς που περιλαμβάνονται στο παράρτημα I της απόφασης αριθ. 768/2008/ΕΚ προβλέπει, σε ορισμένες περιπτώσεις, την παρέμβαση οργανισμών αξιολόγησης της συμμόρφωσης τρίτων μερών στις σχετικές διαδικασίες αξιολόγησης της συμμόρφωσης. Επιπλέον, όλη αυτή η νομοθεσία, με την ενσωμάτωση των άρθρων R17 και R18 του παραρτήματος I της απόφασης αριθ. 768/2008/ΕΚ, καθορίζει τις απαιτήσεις τις οποίες πρέπει να πληρούν οι οργανισμοί αξιολόγησης της συμμόρφωσης και ορίζει ότι, όταν ένας οργανισμός αξιολόγησης της συμμόρφωσης αποδεικνύει ότι πληροί τα κριτήρια που ορίζονται στα σχετικά εναρμονισμένα πρότυπα ή σε μέρη αυτών, τα στοιχεία των οποίων έχουν δημοσιευθεί στην Επίσημη Εφημερίδα της Ευρωπαϊκής Ένωσης, θεωρείται ότι συμμορφώνεται με τις απαιτήσεις που ορίζονται στην εν λόγω πράξη της Ένωσης, εφόσον τα εφαρμοστέα εναρμονισμένα πρότυπα καλύπτουν τις εν λόγω απαιτήσεις.
                  
               
                     (5)
                  
                  
                     Υπάρχει επίσης νομοθεσία της Ένωσης η οποία δεν ενσωματώνει το άρθρο R17 του παραρτήματος I της απόφασης αριθ. 768/2008/ΕΚ. Ωστόσο, απαιτεί την παρέμβαση οργανισμού αξιολόγησης της συμμόρφωσης τρίτου μέρους και προβλέπει τη διαπίστευση των εν λόγω οργανισμών σύμφωνα με τον κανονισμό (ΕΚ) αριθ. 765/2008 για να αποδειχθεί η επάρκεια των οργανισμών αυτών. Για παράδειγμα, ο κανονισμός (ΕΚ) αριθ. 1221/2009 του Ευρωπαϊκού Κοινοβουλίου και του Συμβουλίου (4), στο άρθρο 2 παράγραφος 20, ορίζει τον «επαληθευτή περιβάλλοντος» ως οργανισμό αξιολόγησης της συμμόρφωσης, όπως ορίζεται στον κανονισμό (ΕΚ) αριθ. 765/2008 ή οιαδήποτε ένωση ή ομάδα τέτοιων οργανισμών που έχει διαπιστευθεί σύμφωνα με τον εν λόγω κανονισμό.
                  
               
                     (6)
                  
                  
                     Με την επιστολή M/417 της 4ης Δεκεμβρίου 2007, η Επιτροπή υπέβαλε αίτηση προς την Ευρωπαϊκή Επιτροπή Τυποποίησης (CEN), την Ευρωπαϊκή Επιτροπή Ηλεκτροτεχνικής Τυποποίησης (Cenelec) και το Ευρωπαϊκό Ινστιτούτο Τηλεπικοινωνιακών Προτύπων (ETSI) για την ολοκλήρωση των εργασιών για τα εναρμονισμένα πρότυπα προς υποστήριξη του νέου νομοθετικού πλαισίου (αναθεώρηση της νέας προσέγγισης), καθώς και τομεακά συστήματα πιστοποίησης, ιδίως ευρωπαϊκά πρότυπα για τη διαπίστευση, την αξιολόγηση της συμμόρφωσης ή τη διασφάλιση της ποιότητας που θεωρούνταν αναγκαία για την εφαρμογή του νέου νομοθετικού πλαισίου. Η εντολή αυτή καλύπτει τόσο υφιστάμενα όσο και μελλοντικά πρότυπα. Στο πλαίσιο αυτό, η Επιτροπή ανέθεσε στις εν λόγω οργανώσεις να εντοπίσουν όλα τα διεθνή πρότυπα που σχετίζονται με το νέο νομικό πλαίσιο και/ή ορισμένα τομεακά συστήματα πιστοποίησης και να τα υιοθετήσουν σε ευρωπαϊκό επίπεδο ως ευρωπαϊκά πρότυπα. Ως εκ τούτου, τα ευρωπαϊκά πρότυπα προς υποστήριξη του κανονισμού (ΕΚ) αριθ. 765/2008, των πράξεων της Ένωσης που ενσωματώνουν τις διατάξεις αναφοράς του παραρτήματος I της απόφασης αριθ. 768/2008/ΕΚ και του κανονισμού (ΕΚ) αριθ. 1221/2009 εμπίπτουν στο πεδίο εφαρμογής της εντολής.
                  
               
                     (7)
                  
                  
                     Συνεπώς, βάσει του αιτήματος M/417 της 4ης Δεκεμβρίου 2007, η CEN και η Cenelec ολοκλήρωσαν τις εργασίες για το εναρμονισμένο πρότυπο EN ISO 19011:2018 — Κατευθυντήριες γραμμές για τον έλεγχο συστημάτων διαχείρισης, με την υιοθέτηση του διεθνούς προτύπου ISO 19011:2018 ως ισοδύναμου ευρωπαϊκού προτύπου EN ISO 19011:2018.
                  
               
                     (8)
                  
                  
                     Η Επιτροπή, από κοινού με τη CEN και τη Cenelec, αξιολόγησε κατά πόσον το πρότυπο EN ISO 19011:2018 που συνέταξε η CEN συμμορφώνεται με το αίτημα M/417 της 4ης Δεκεμβρίου 2007.
                  
               
                     (9)
                  
                  
                     Το πρότυπο EN ISO 19011:2018 πληροί τις απαιτήσεις που οφείλει να καλύπτει και οι οποίες καθορίζονται στους κανονισμούς (ΕΚ) αριθ. 765/2008 και (ΕΚ) αριθ. 1221/2009 και στις πράξεις της Ένωσης που ενσωματώνουν τις διατάξεις αναφοράς του παραρτήματος I της απόφασης αριθ. 768/2008/ΕΚ. Ειδικότερα, πληροί τις απαιτήσεις για τους οργανισμούς αξιολόγησης της συμμόρφωσης που περιλαμβάνονται στο άρθρο R17 του παραρτήματος I της απόφασης αριθ. 768/2008/ΕΚ για τους σκοπούς της διενέργειας ελέγχων στο πλαίσιο των διαδικασιών αξιολόγησης της συμμόρφωσης, όπως ορίζεται στην εν λόγω απόφαση. Επομένως, είναι σκόπιμο να δημοσιευτούν τα στοιχεία αναφοράς αυτού του προτύπου στην Επίσημη Εφημερίδα της Ευρωπαϊκής Ένωσης.
                  
               
                     (10)
                  
                  
                     Το πρότυπο EN ISO 19011:2018 αποτελεί αναθεωρημένη έκδοση του προτύπου EN ISO 19011:2011, τα στοιχεία αναφοράς του οποίου δημοσιεύονται στην Επίσημη Εφημερίδα της Ευρωπαϊκής Ένωσης (5), και, κατά συνέπεια, το αντικαθιστά. Επομένως, είναι αναγκαίο να αποσυρθούν τα στοιχεία αναφοράς του προτύπου EN ISO 19011:2011 από την Επίσημη Εφημερίδα της Ευρωπαϊκής Ένωσης. Για να δοθεί στους οικονομικούς φορείς και σε οργανισμούς αξιολόγησης της συμμόρφωσης τρίτων μερών ο απαραίτητος χρόνος για να προσαρμόσουν τα συστήματα διαχείρισης και τις μεθόδους ελέγχου, αντίστοιχα, στο αναθεωρημένο εναρμονισμένο πρότυπο, είναι αναγκαίο να αναβληθεί η απόσυρση των στοιχείων αναφοράς στο πρότυπο EN ISO 19011:2011.
                  
               
                     (11)
                  
                  
                     Η συμμόρφωση με εναρμονισμένο πρότυπο αποτελεί τεκμήριο συμμόρφωσης με τις αντίστοιχες ουσιώδεις απαιτήσεις που καθορίζονται στην ενωσιακή νομοθεσία εναρμόνισης από την ημερομηνία δημοσίευσης των στοιχείων αναφοράς αυτού του προτύπου στην Επίσημη Εφημερίδα της Ευρωπαϊκής Ένωσης. Συνεπώς, η παρούσα απόφαση θα πρέπει να αρχίσει να ισχύει την ημέρα της δημοσίευσής της,
                  
               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
         
            Άρθρο 1
            Τα στοιχεία του εναρμονισμένου προτύπου EN ISO 19011:2018 - Κατευθυντήριες γραμμές για τον έλεγχο συστημάτων διαχείρισης (ISO 19011:2018), που συντάχθηκε προς υποστήριξη των ενωσιακών πράξεων που απαριθμούνται στο παράρτημα της παρούσας απόφασης δημοσιεύονται στην Επίσημη Εφημερίδα της Ευρωπαϊκής Ένωσης.
         
         
            Άρθρο 2
            Τα στοιχεία του εναρμονισμένου προτύπου EN ISO 19011:2011 - Κατευθυντήριες γραμμές για τον έλεγχο των συστημάτων διαχείρισης (ISO 19011:2011) αποσύρονται από την Επίσημη Εφημερίδα της Ευρωπαϊκής Ένωσης, με ισχύ από 1ης Ιανουαρίου 2021.
         
         
            Άρθρο 3
            Η παρούσα απόφαση αρχίζει να ισχύει την ημέρα της δημοσίευσής της στην Επίσημη Εφημερίδα της Ευρωπαϊκής Ένωσης.
         
         
            Βρυξέλλες, 15 Οκτωβρίου 2019.
            
               
                  Για την Επιτροπή
               
               
                  Ο Πρόεδρος
               
               Jean-Claude JUNCKER
            
         
         
            (1)  ΕΕ L 316 της 14.11.2012, σ. 12.
         
            (2)  Κανονισμός (ΕΚ) αριθ. 765/2008 του Ευρωπαϊκού Κοινοβουλίου και του Συμβουλίου, της 9ης Ιουλίου 2008, για τον καθορισμό των απαιτήσεων διαπίστευσης και εποπτείας της αγοράς όσον αφορά την εμπορία των προϊόντων και για την κατάργηση του κανονισμού (ΕΟΚ) αριθ. 339/93 του Συμβουλίου (ΕΕ L 218 της 13.8.2008, σ. 30).
         
            (3)  Απόφαση αριθ. 768/2008/ΕΚ του Ευρωπαϊκού Κοινοβουλίου και του Συμβουλίου, της 9ης Ιουλίου 2008, για κοινό πλαίσιο εμπορίας των προϊόντων και για την κατάργηση της απόφασης 93/465/ΕΟΚ του Συμβουλίου (ΕΕ L 218 της 13.8.2008, σ. 82).
         
            (4)  Κανονισμός (ΕΚ) αριθ. 1221/2009 του Ευρωπαϊκού Κοινοβουλίου και του Συμβουλίου, της 25ης Νοεμβρίου 2009, περί της εκούσιας συμμετοχής οργανισμών σε κοινοτικό σύστημα οικολογικής διαχείρισης και οικολογικού ελέγχου (EMAS) και για την κατάργηση του κανονισμού (ΕΚ) αριθ. 761/2001 και των αποφάσεων της Επιτροπής 2001/681/ΕΚ και 2006/193/ΕΚ (ΕΕ L 342 της 22.12.2009, σ. 1).
         
            (5)  ΕΕ C 298 της 8.9.2017, σ. 150.
      
      
         
            ΠΑΡΑΡΤΗΜΑ
            
               1.   
               
                  Οδηγία 2000/14/ΕΚ του Ευρωπαϊκού Κοινοβουλίου και του Συμβουλίου, της 8ης Μαΐου 2000, για την προσέγγιση των νομοθεσιών των κρατών μελών σχετικά με την εκπομπή θορύβου στο περιβάλλον από εξοπλισμό προς χρήση σε εξωτερικούς χώρους (ΕΕ L 162 της 3.7.2000, σ. 1)·
               
            
            
               2.   
               
                  Οδηγία 2006/42/ΕΚ του Ευρωπαϊκού Κοινοβουλίου και του Συμβουλίου, της 17ης Μαΐου 2006, σχετικά με τα μηχανήματα και την τροποποίηση της οδηγίας 95/16/ΕΚ (ΕΕ L 157 της 9.6.2006, σ. 24)·
               
            
            
               3.   
               
                  Κανονισμός (ΕΚ) αριθ. 765/2008 του Ευρωπαϊκού Κοινοβουλίου και του Συμβουλίου, της 9ης Ιουλίου 2008, για τον καθορισμό των απαιτήσεων διαπίστευσης και εποπτείας της αγοράς όσον αφορά την εμπορία των προϊόντων και για την κατάργηση του κανονισμού (ΕΟΚ) αριθ. 339/93 του Συμβουλίου (ΕΕ L 218 της 13.8.2008, σ. 30)·
               
            
            
               4.   
               
                  Κανονισμός (ΕΚ) αριθ. 1221/2009 του Ευρωπαϊκού Κοινοβουλίου και του Συμβουλίου, της 25ης Νοεμβρίου 2009, περί της εκούσιας συμμετοχής οργανισμών σε κοινοτικό σύστημα οικολογικής διαχείρισης και οικολογικού ελέγχου (EMAS) και για την κατάργηση του κανονισμού (ΕΚ) αριθ. 761/2001 και των αποφάσεων της Επιτροπής 2001/681/ΕΚ και 2006/193/ΕΚ (ΕΕ L 342 της 22.12.2009, σ. 1)·
               
            
            
               5.   
               
                  Οδηγία 2009/48/ΕΚ του Ευρωπαϊκού Κοινοβουλίου και του Συμβουλίου, της 18ης Ιουνίου 2009, σχετικά με την ασφάλεια των παιχνιδιών (ΕΕ L 170 της 30.6.2009, σ. 1)·
               
            
            
               6.   
               
                  Οδηγία 2010/35/ΕΕ του Ευρωπαϊκού Κοινοβουλίου και του Συμβουλίου, της 16ης Ιουνίου 2010, σχετικά με τον μεταφερόμενο εξοπλισμό υπό πίεση και την κατάργηση των οδηγιών του Συμβουλίου 76/767/ΕΟΚ, 84/525/ΕΟΚ, 84/526/ΕΟΚ, 84/527/ΕΟΚ και 1999/36/ΕΚ (ΕΕ L 165 της 30.6.2010, σ. 1)·
               
            
            
               7.   
               
                  Οδηγία 2011/65/ΕΕ του Ευρωπαϊκού Κοινοβουλίου και του Συμβουλίου, της 8ης Ιουνίου 2011, για τον περιορισμό της χρήσης ορισμένων επικίνδυνων ουσιών σε ηλεκτρικό και ηλεκτρονικό εξοπλισμό (ΕΕ L 174 της 1.7.2011, σ. 88)·
               
            
            
               8.   
               
                  Οδηγία 2013/29/ΕΕ του Ευρωπαϊκού Κοινοβουλίου και του Συμβουλίου, της 12ης Ιουνίου 2013, για την εναρμόνιση των νομοθεσιών των κρατών μελών σχετικά με τη διαθεσιμότητα στην αγορά ειδών πυροτεχνίας (ΕΕ L 178 της 28.6.2013, σ. 27)·
               
            
            
               9.   
               
                  Οδηγία 2013/53/ΕΕ του Ευρωπαϊκού Κοινοβουλίου και του Συμβουλίου, της 20ής Νοεμβρίου 2013, για τα σκάφη αναψυχής και τα ατομικά σκάφη και την κατάργηση της οδηγίας 94/25/ΕΚ (ΕΕ L 354 της 28.12.2013, σ. 90)·
               
            
            
               10.   
               
                  Οδηγία 2014/28/ΕΕ του Ευρωπαϊκού Κοινοβουλίου και του Συμβουλίου, της 26ης Φεβρουαρίου 2014, για την εναρμόνιση των νομοθεσιών των κρατών μελών περί της διαθεσιμότητας στην αγορά και του ελέγχου των εκρηκτικών υλών εμπορικής χρήσης (αναδιατύπωση) (ΕΕ L 96 της 29.3.2014, σ. 1)·
               
            
            
               11.   
               
                  Οδηγία 2014/29/ΕΕ του Ευρωπαϊκού Κοινοβουλίου και του Συμβουλίου, της 26ης Φεβρουαρίου 2014, για την εναρμόνιση των νομοθεσιών των κρατών μελών σχετικά με τη διάθεση στην αγορά απλών δοχείων πίεσης (ΕΕ L 96 της 29.3.2014, σ. 45)·
               
            
            
               12.   
               
                  Οδηγία 2014/30/ΕΕ του Ευρωπαϊκού Κοινοβουλίου και του Συμβουλίου, της 26ης Φεβρουαρίου 2014, για την εναρμόνιση των νομοθεσιών των κρατών μελών σχετικά με την ηλεκτρομαγνητική συμβατότητα (ΕΕ L 96 της 29.3.2014, σ. 79)·
               
            
            
               13.   
               
                  Οδηγία 2014/31/ΕΕ του Ευρωπαϊκού Κοινοβουλίου και του Συμβουλίου, της 26ης Φεβρουαρίου 2014, για την εναρμόνιση των νομοθεσιών των κρατών μελών σχετικά με τη διαθεσιμότητα στην αγορά οργάνων ζύγισης μη αυτόματης λειτουργίας (ΕΕ L 96 της 29.3.2014, σ. 107)·
               
            
            
               14.   
               
                  Οδηγία 2014/32/ΕΕ του Ευρωπαϊκού Κοινοβουλίου και του Συμβουλίου, της 26ης Φεβρουαρίου 2014, για την εναρμόνιση των νομοθεσιών των κρατών μελών σχετικά με τη διαθεσιμότητα των οργάνων μετρήσεων στην αγορά (ΕΕ L 96 της 29.3.2014, σ. 149)·
               
            
            
               15.   
               
                  Οδηγία 2014/33/ΕΕ του Ευρωπαϊκού Κοινοβουλίου και του Συμβουλίου, της 26ης Φεβρουαρίου 2014, για την εναρμόνιση των νομοθεσιών των κρατών μελών σχετικά με τους ανελκυστήρες και τα κατασκευαστικά στοιχεία ασφάλειας για ανελκυστήρες (ΕΕ L 96 της 29.3.2014, σ. 251)·
               
            
            
               16.   
               
                  Οδηγία 2014/34/ΕΕ του Ευρωπαϊκού Κοινοβουλίου και του Συμβουλίου, της 26ης Φεβρουαρίου 2014, για την εναρμόνιση των νομοθεσιών των κρατών μελών σχετικά με τις συσκευές και τα συστήματα προστασίας που προορίζονται για χρήση σε εκρήξιμες ατμόσφαιρες (ΕΕ L 96 της 29.3.2014, σ. 309)·
               
            
            
               17.   
               
                  Οδηγία 2014/53/ΕΕ του Ευρωπαϊκού Κοινοβουλίου και του Συμβουλίου, της 16ης Απριλίου 2014, σχετικά με την εναρμόνιση των νομοθεσιών των κρατών μελών σχετικά με τη διαθεσιμότητα ραδιοεξοπλισμού στην αγορά και την κατάργηση της οδηγίας 1999/5/ΕΚ (ΕΕ L 153 της 22.5.2014, σ. 62)·
               
            
            
               18.   
               
                  Οδηγία 2014/35/ΕΕ του Ευρωπαϊκού Κοινοβουλίου και του Συμβουλίου, της 26ης Φεβρουαρίου 2014, για την εναρμόνιση των νομοθεσιών των κρατών μελών σχετικά με τη διαθεσιμότητα στην αγορά ηλεκτρολογικού υλικού που προορίζεται να χρησιμοποιηθεί εντός ορισμένων ορίων τάσης (ΕΕ L 96 της 29.3.2014, σ. 357)·
               
            
            
               19.   
               
                  Οδηγία 2014/68/ΕΕ του Ευρωπαϊκού Κοινοβουλίου και του Συμβουλίου, της 15ης Μαΐου 2014, για την εναρμόνιση των νομοθεσιών των κρατών μελών σχετικά με τη διάθεση στην αγορά απλών δοχείων πίεσης (ΕΕ L 189 της 27.6.2014, σ. 164)·
               
            
            
               20.   
               
                  Οδηγία 2014/90/ΕΕ του Ευρωπαϊκού Κοινοβουλίου και του Συμβουλίου, της 23ης Ιουλίου 2014, σχετικά με τον εξοπλισμό πλοίων και για την κατάργηση της οδηγίας 96/98/ΕΚ του Συμβουλίου (ΕΕ L 257 της 28.8.2014, σ. 146)·
               
            
            
               21.   
               
                  Κανονισμός (ΕΕ) αριθ. 305/2011 του Ευρωπαϊκού Κοινοβουλίου και του Συμβουλίου, της 9ης Μαρτίου 2011, για τη θέσπιση εναρμονισμένων όρων εμπορίας δομικών προϊόντων και για την κατάργηση της οδηγίας 89/106/ΕΟΚ του Συμβουλίου (ΕΕ L 88 της 4.4.2011, σ. 5)·
               
            
            
               22.   
               
                  Κανονισμός (ΕΕ) 2016/424 του Ευρωπαϊκού Κοινοβουλίου και του Συμβουλίου, της 9ης Μαρτίου 2016, σχετικά με τις εγκαταστάσεις με συρματόσχοινα και την κατάργηση της οδηγίας 2000/9/ΕΚ (ΕΕ L 81 της 31.3.2016, σ. 1)·
               
            
            
               23.   
               
                  Κανονισμός (ΕΕ) 2016/425 του Ευρωπαϊκού Κοινοβουλίου και του Συμβουλίου, της 9ης Μαρτίου 2016, σχετικά με τα μέσα ατομικής προστασίας και για την κατάργηση της οδηγίας 89/686/ΕΟΚ (ΕΕ L 81 της 31.3.2016, σ. 51)·
               
            
            
               24.   
               
                  Κανονισμός (ΕΕ) 2016/426 του Ευρωπαϊκού Κοινοβουλίου και του Συμβουλίου, της 9ης Μαρτίου 2016, σχετικά με τις συσκευές με καύση αέριων καυσίμων και την κατάργηση της οδηγίας 2009/142/ΕΚ (ΕΕ L 81 της 31.3.2016, σ. 99)·
               
            
            
               25.   
               
                  Κανονισμός (ΕΕ) 2017/746 του Ευρωπαϊκού Κοινοβουλίου και του Συμβουλίου, της 5ης Απριλίου 2017, σχετικά με τα in vitro διαγνωστικά ιατροτεχνολογικά προϊόντα και για την κατάργηση της οδηγίας 98/79/ΕΚ και της απόφασης 2010/227/ΕΕ της Επιτροπής (ΕΕ L 117 της 5.5.2017, σ. 176)·
               
            
            
               26.   
               
                  Κανονισμός (ΕΕ) 2017/745 του Ευρωπαϊκού Κοινοβουλίου και του Συμβουλίου, της 5ης Απριλίου 2017, για τα ιατροτεχνολογικά προϊόντα, για την τροποποίηση της οδηγίας 2001/83/ΕΚ, του κανονισμού (ΕΚ) αριθ. 178/2002 και του κανονισμού (ΕΚ) αριθ. 1223/2009 και για την κατάργηση των οδηγιών του Συμβουλίου 90/385/ΕΟΚ και 93/42/ΕΟΚ (ΕΕ L 117 της 5.5.2017, σ. 1)·
               
            
            
               27.   
               
                  Κανονισμός (ΕΕ) 2019/1009 του Ευρωπαϊκού Κοινοβουλίου και του Συμβουλίου, της 5ης Ιουνίου 2019, για τη θέσπιση κανόνων σχετικά με τη διάθεση προϊόντων λίπανσης της ΕΕ στην αγορά και για την τροποποίηση των κανονισμών (ΕΚ) αριθ. 1069/2009 και (ΕΚ) αριθ. 1107/2009 και την κατάργηση του κανονισμού (ΕΚ) αριθ. 2003/2003 (ΕΕ L 170 της 25.6.2019, σ. 1)·
               
            
            
               28.   
               
                  Κατ’ εξουσιοδότηση κανονισμός (ΕΕ) 2019/945 της Επιτροπής, της 12ης Μαρτίου 2019, για συστήματα μη επανδρωμένων αεροσκαφών και φορείς εκμετάλλευσης συστημάτων μη επανδρωμένων αεροσκαφών τρίτων χωρών (ΕΕ L 152 της 11.6.2019, σ. 1).